ประกาศประธานศาลปกครองสูงสุดประกาศประธานศาลปกครองสูงสุดเรื่องอำนาจหน้าที่ของประธานศาลปกครองสูงสุดและอธิบดีศาลปกครองชั้นต้นและการแต่งตั้งให้ตุลาการศาลปกครองชั้นต้นปฏิบัติหน้าที่ตุลาการหัวหน้าคณะศาลปกครองชั้นต้น------------ โดยที่มาตรา ๒๘ วรรคหนึ่งและวรรคสองแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒บัญญัติให้ประธานศาลปกครองสูงสุดรับผิดชอบให้งานของศาลปกครองเป็นไปโดยเรียบร้อย และอธิบดีศาลปกครองชั้นต้นรับผิดชอบให้งานศาลปกครองชั้นต้นเป็นไปโดยเรียบร้อย ตามระเบียบที่ก.ศป.กำหนดโดยความเห็นชอบของที่ประชุมใหญ่ตุลาการในศาลปกครองสูงสุด แต่ในขณะนี้ยังไม่สามารถดำเนินการออกระเบียบดังกล่าวได้ เนื่องจากยังมีกรรมการตุลาการศาลปกครองไม่ครบตามที่กฎหมายกำหนดเป็น ก.ศป. แต่การเปิดทำการศาลปกครองจำเป็นต้องให้ประธานศาลปกครองสูงสุดและอธิบดีศาลปกครองชั้นต้นมีอำนาจหน้าที่บางประการเพี่อให้กระบวนพิจารณาพิพากษาคดีปกครองในศาลปกครองสูงสุดและศาลปกครองชั้นต้นที่เปิดทำการสามารถดำเนินการไปได้ นอกจากนั้น โดยที่มาตรา ๙๙แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒บัญญัติเป็นบทเฉพาะกาลให้ที่ประชุมใหญ่ตุลาการในศาลปกครองสูงสุดคัดเลือกอธิบดีศาลปกครองชั้นต้นและรองอธิบดีศาลปกครองชั้นต้นไว้โดยมิได้กำหนดให้มีการคัดเลือกตุลาการหัวหน้าคณะศาลปกครองชั้นต้น แต่ในการเปิดทำการศาลปกครองชั้นต้นจำเป็นต้องมีการจัดองค์คณะและมีตุลาการหัวหน้าคณะเพื่อทำหน้าที่จ่ายสำนวนและแต่งตั้งตุลาการเจ้าของสำนวนตามอำนาจหน้าที่ที่บัญญัติในพระราชบัญญัติดังกล่าว เพื่อแก้ไขข้อขัดข้องในการปฏิบัติราชการของศาลปกครองดังกล่าวเป็นการชั่วคราว ที่ประชุมใหญ่ตุลาการในศาลปกครองสูงสุดจึงมีมติเห็นชอบให้ประธานศาลปกครองสูงสุดใช้อำนาจทั่วไปในการรับผิดชอบงานของศาลปกครองให้เป็นไปโดยเรียบร้อยตามมาตรา๒๘ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ และเห็นชอบให้ประธานศาลปกครองสูงสุดออกประกาศไว้ดังต่อไปนี้ ข้อ ๑ในระยะเริ่มแรกที่ยังไม่มีระเบียบก.ศป. ตามมาตรา ๒๘ (๑)ให้ประธานศาลปกครองสูงสุดมีอำนาจดังต่อไปนี้ (ก)ดำเนินกระบวนพิจารณาและพิพากษาหรือมีคำสั่งคดีใด ๆ แทนตุลาการศาลปกครองคนใดในองค์คณะในกรณีที่มีเหตุสุดวิสัยหรือเหตุจำเป็นอื่นอันมิอาจก้าวล่วงได้ ทำให้ตุลาการศาลปกครองในองค์คณะนั้นไม่อาจปฏิบัติหน้าที่ได้ (ข)เข้าร่วมกับองค์คณะในการดำเนินกระบวนพิจารณาและพิพากษาหรือมีคำสั่งคดีที่มีความสำคัญเป็นพิเศษ แต่ถ้าจะร่วมกับองค์คณะทำคำพิพากษาหรือมีคำสั่งจะต้องปรากฏว่าประธานศาลปกครองสูงสุดได้ร่วมในการนั่งพิจารณาคดีนั้น หรือเป็นกรณีตาม (ก) (ค)สั่งให้ตุลาการศาลปกครองไปช่วยทำงานชั่วคราวในกรณีจำเป็นเพื่อประโยชน์แก่ราชการศาลปกครองในตำแหน่งตุลาการศาลปกครองที่ไม่ต่ำกว่าตำแหน่งที่ผู้นั้นดำรงอยู่ได้ โดยมีกำหนดระยะเวลาไม่เกินหกเดือน (ง) ออกคำสั่งในเรื่องต่าง ๆตามที่กฎหมายหรือระเบียบที่เกี่ยวข้องให้อำนาจไว้หรือสั่งคำขอหรือคำร้องต่าง ๆที่ยื่นต่อตนตามบทบัญญัติแห่งกฎหมายหรือระเบียบที่เกี่ยวข้อง (จ)วางระเบียบราชการของศาลเพื่อให้กิจการของศาลดำเนินไปโดยเรียบร้อยและเป็นระเบียบเดียวกันรวมทั้งสอดส่องดูแลและระมัดระวังการปฏิบัติงานของศาลในการใช้ระเบียบวิธีการต่าง ๆที่กำหนดขึ้นโดยกฎหมายหรือโดยประการอื่นให้เป็นไปโดยถูกต้อง (ฉ)ให้คำแนะนำแก่ตุลาการศาลปกครองในการปฏิบัติหน้าที่ (ช) สั่งให้ตุลาการศาลปกครองหรือพนักงานคดีปกครองทำหน้าที่ช่วยการตุลาการศาลปกครองรายงานเกี่ยวกับคดีหรือรายงานกิจการอื่นของศาล (๒)ให้อธิบดีศาลปกครองชั้นต้นมีอำนาจดังต่อไปนี้ (ก)ดำเนินการบวนการพิจารณาและพิพากษาหรือมีคำสั่งคดีใด ๆ แทนตุลาการศาลปกครองคนใดในองค์คณะในศาลของตนในกรณีที่มีเหตุสุดวิสัยหรือเหตุจำเป็นอื่นอันมิอาจก้าวล่วงได้ทำให้ตุลาการศาลปกครองในองค์คณะนั้นไม่อาจปฏิบัติหน้าที่ได้ (ข)เข้าร่วมกับองค์คณะในศาลของตนในการดำเนินกระบวนพิจารณาและพิพากษาหรือมีคำสั่งคดีที่มีความสำคัญพิเศษ แต่ถ้าจะร่วมกับองค์คณะทำคำพิพากษาหรือมีคำสั่งจะต้องปรากฏว่าอธิบดีศาลปกครองชั้นต้นได้ร่วมในการนั่งพิจารณาคดีนั้น หรือเป็นกรณีตาม (ก) (ค)ออกคำสั่งในเรื่องต่าง ๆ ตามที่กฎหมายหรือระเบียบที่เกี่ยวข้องให้อำนาจไว้หรือสั่งคำขอหรือคำร้องต่าง ๆที่ยื่นต่อตนตามบทบัญญัติแห่งกฎหมายหรือระเบียบที่เกี่ยวข้อง (ง)สอดส่องดูแลและระมัดระวังการปฏิบัติงานของศาลของตนในการใช้ระเบียบวิธีการต่าง ๆที่ตั้งขึ้นโดยกฎหมายหรือโดยประการอื่นให้เป็นไปโดยถูกต้อง (จ)ให้คำแนะนำแก่ตุลาการศาลปกครองในศาลของตนในการปฏิบัติหน้าที่ (ฉ) สั่งให้ตุลาการศาลปกครองหรือพนักงานคดีปกครองที่ทำหน้าที่ช่วยตุลาการศาลปกครองรายงานเกี่ยวกับคดีหรือรายงานกิจการอื่นของศาลของตน ข้อ ๒ในระยะเริ่มแรกที่ยังไม่อาจแต่งตั้งตุลาการหัวหน้าคณะศาลปกครองชั้นต้นตามมาตรา๑๙ ได้ที่ประชุมใหญ่ตุลาการในศาลปกครองสูงสุดอาจกำหนดให้ตุลาการในศาลปกครองชั้นต้นคนใดทำหน้าที่ตุลาการหัวหน้าคณะศาลปกครองชั้นต้นในจำนวนที่เหมาะสมไปพลางก่อน ข้อ ๓เมื่อมีคณะกรรมการตุลาการศาลปกครองครบตามที่กฎหมายกำหนดเป็น ก.ศป.แล้วให้ดำเนินการแต่งตั้งตุลาการหัวหน้าคณะศาลปกครองชั้นต้นตามที่บัญญัติไว้ในมาตรา ๑๙ วรรคสอง และออกระเบียบ ก.ศป. ตามที่บัญญัติไว้ในมาตรา ๒๘วรรคหนึ่งและวรรคสองโดยเร็วต่อไป ประกาศ ณวันที่ ๑๔ กุมภาพันธ์ พ.ศ. ๒๕๔๔ อักขราทร จุฬารัตน ประธานศาลปกครอง[รก.๒๕๔๔/๑๑ ก/๓/๑๖กุมภาพันธ์ ๒๕๔๔]